Lok Sabha Debates Further Combined Discussion On The Budget (General) 201112 And Supplementary ... on 9 March, 2011 > Title: Further combined discussion on the Budget (General) 201112 and Supplementary Demands for Grants (General) 201011 (Discussion not concluded). MADAM SPEAKER: The House will now take up item nos. 15 and 16 together. Shri Nishikant Dubey. … (Interruptions) श्री निशिकांत दुबे (गोड्डा): अध्यक्ष महोदया, मैं आपका धन्यवाद करता हूं कि आपने मुझे बजट पर बोलने का मौका दिया। मैंने पिछली बार भी कहा था और इस बार भी कहता हूं कि मैंने बचपन में पहली बजट स्पीच सुनी तो माननीय वित्त मंत्री श्री प्रणब मुखर्जी की सुनी। उनसे मुझ जैसे लोगों को बहुत अपेक्षाएं रहती हैं कि शायद देश के लिए कुछ नया होने वाला है, नई घोषणा होने वाली है। जब इस देश के प्रधानमंत्री स्वयं वित्त विशेषज्ञ हों, श्री रंगराजन इकनॉमिक सलाहकार वित्त विशेषज्ञ हों, मोंटेक सिंह आहलूवालिया प्लानिंग कमीशन के डिप्टी चेयरमैन और वित्त विशेषज्ञ हों और स्वयं वित्त मंत्री जिनके प्रधानमंत्री फाइनेंस सैक्रेट्री रहे हों, इसका मतलब है कि उन्होंने वित्त के बारे में पूरी जानकारी मनमोहन सिंह जी, मोंटेक सिंह जी और रंगराजन जी को सिखाई और पढ़ाई होगी और इससे देश कहीं न कहीं आगे बढ़ते नजर आना चाहिए। मैंने इस बजट को देखा और मैं सोच रहा था कि आज क्या बोलूं। आज सुबह मैं गाड़ी में आ रहा था तो एक गाना बज रहा था और मुझे लगा कि वित्त बजट के बारे में यही एक लाइन काफी होगी। आप सब लोगों को इस गाने के बारे में पता होगा और वह लाइन है “अजीब दास्तां है ये कहां शुरू कहां खत्म, ये मंजिलें हैं कौन सी, न वो समझ सके न हम।” इस बजट के बारे में वे क्या कहना चाहते थे, मैं कुछ नहीं समझ पाया। यदि वे फिस्कल डेफिसिट को माइनस करने की बात कहते हैं, डॉ. जोशी कल बता रहे थे कि कहीं न कहीं एकाउंट में फेरबदल हुई है। 3,82,000 करोड़ को 4,01,000 करोड़ को रिवाइज एस्टीमेट में डाला गया है। इसके बाद थ्री जी आप्शन में ज्यादा पैसा गया लेकिन एक चीज जो किसी वक्ता ने नहीं कही कि आपने पेट्रोल प्राइस के बारे में कहा कि टैक्स पांच परसेंट ले रहे हैं, कस्टम डय़ूटी ले रहे हैं, उसे 70 डॉलर के तौर पर जोड़ा था कि 70 डॉलर कच्चे तेल का दाम होगा और उसके हिसाब से इतना रेवेन्यू मिलेगा। जबकि कभी पेट्रोल 70 डॉलर पर नहीं आया, वह जब भी आया 80, 90 या 100 पर आया। क्या आप इसे रेवेन्यू डेफिसिट को कम करने के लिए नहीं डाल रहे हैं? क्या आपने कभी प्रयास किया कि उसे आम जनता तक कैसे लाएंगे? यदि आपने बजट एस्टीमेट 70 डॉलर पर बनाया तो पेट्रोल और डीजल का प्राइस बढ़ा रहे हैं तो इसे आम जनता तक ट्रंसफर क्यों नहीं किया? महोदया, ग्रोथ और इन्फलेशन पर बराबर बहुत बार चर्चा होती रही है। मेरे पास आईएमएफ का बड़ा खूबसूरत डाटा है कि वर्ष 2000 से 2004 तक चीन का डेवलपमेंट 9.2 परसेंट हुआ, जीडीपी ग्रोथ 9.2 परसेंट हुइ। और उसका इनफ्लेशन रेट 1.1 परसैन्ट था। इंडिया का 2000 से 2004 तक जीडीपी ग्रोथ रेट 5.6 परसैन्ट था और उसका इनफ्लेशन रेट 3.9 परसैन्ट था। ब्राजील का जीडीपी ग्रोथ रेट 19801984 में 1.5 परसैन्ट था और उसका इनफ्लेशन रेट 123 परसैन्ट था। उसी ब्राजील का 1990 से 1994 तक जीडीपी ग्रोथ रेट 1.4 परसैन्ट था और उसका इनफ्लेशन रेट 1690 परसैन्ट था। रशिया का बड़ा खूबसूरत है, इसका 19901994 तक जीडीपी ग्रोथ रेट माइनस 4.3 परसैन्ट था और उसका इनफ्लेशन रेट 236 परसैन्ट था। इसका मतलब यह है कि इनफ्लेशन का प्राइस से कोई लेनादेना नहीं है। इसके बारे में मैं आपको बताऊं कि महंगाई आम जनता को कितना परेशान करती है, इससे कितनी शादियां टूट रही हैं, युवा जोड़े कितने दुखी होते हैं। मेरे मोबाइल पर एक जोक आया कि एक युवा जोड़ा शादी करना चाहता था। यह बड़ा खूबसूरत जोक है। शादी करने से पहले जब वे दोनों एक रेस्टोरेंट में मिलने के लिए गये तो लड़के ने कहा दिलरुबा, तो लड़की ने कहा कि पिज्जा खिला। लड़के ने कहा कि पैसे नहीं, लड़की ने कहा कैसे नहीं। लड़के ने कहा महंगाई है, लड़की ने कहा आज से तू मेरा भाई है।...( व्यवधान) श्री लालू प्रसाद (सारण):आप वहां क्या कर रहे थे? श्री निशिकांत दुबे : मैं वहां देख रहा था और सुन रहा था। आप इस महंगाई के बारे में अंदाजा लगा सकते है कि आज सिचुएशन क्या है। आप रोटी की बात करिये। आप कहते हैं कि शुगर ज्यादा पैदा हो गया, ओनियन ज्यादा पैदा हो गया, पल्सेज ज्यादा पैदा हो गईं। पल्सेज 2008 में 14.2 मीट्रिक टन पैदा हुई थी और उसके दाम तीस रुपये किलो थे। यदि अरहर की दाल को देखें तो यह आपने 17.2 मीट्रिक टन पैदा की है और उसके दाम 75 से 80 रुपये हैं। इसका क्या कारण है? यदि आप शुगर की बात करते हैं तो शुगर का प्रोडक्शन 2008 में कितना था, उसके मुकाबले आपने 20 मीट्रिक टन ज्यादा पैदा किया है और उसका दाम कितना है। इसके पीछे क्या कारण है? आज लोगों को रोटी नहीं मिल रही है, लोगों को कपड़ा नहीं मिल रहा है। हमारे यहां शादी होती है तो कहते हैं कि घड़ी, साइकिल और रेडियो दीजिएगा। अध्यक्ष महोदया, आप बिहार से आती हैं। शादी होती थी तो लोग घड़ी, रेडियो और साइकिल मांगते थे। लेकिन आज क्या मांगते हैं कि हमें रेमंड्स का कपड़ा दे दीजिए, कहते हैं कि बारबरी का कपड़ा दे दीजिए। क्योंकि शादी के समय कपड़े खरीदे जाते हैं। लेकिन आपने क्या किया, ब्रांडेड कपड़ों पर टैक्स लगा दिया। यदि गरीब आदमी कपड़ा पहनना चाहता है, खरीदना चाहता है तो आपने उस पर भी टैक्स लगा दिया। वह हवाई जहाज की यात्रा करना चाहता है। वह हनीमून पर जाना चाहता है। आजकल जितनी बजट ए